
RESPUBLIKINIS IKIMOKYKLINIO IR PRIEŠMOKYKLINIO UGDYMO ĮSTAIGŲ UGDYTINIŲ MUZIKINIS KŪRYBINIS PROJEKTAS 
„MUZIKINĖ DOVANA DRAUGUI - 2025“

Reikia draugą turėti, būtinai reik turėti
Nors vieninteli draugą, kad galėtum tikėti.
Kad galėtum mylėti, kad galėtum išsaugoti,
Kad galėtum ištarti Tu man vis dėlto draugas.
(L. Bloznelytė)

1. BENDROSIOS NUOSTATOS

1. Respublikinio ikimokyklinio ir priešmokyklinio ugdymo įstaigų vaikų prevencinės veiklos prieš patyčias skatinimo projekto (toliau – Projektas) „Muzikinė dovana draugui“ nuostatai reglamentuoja projekto tikslą, uždavinius, organizavimo ir vykdymo tvarką bei trukmę.
 2. Kviečiame ugdymo įstaigas sutelkti dėmesį į patyčių problemą, prisijungti prie gerumo iniciatyvos ir sukurti muzikinę dovaną draugui, skirtą patyčių prevencijai ir kitokio žeminančio elgesio stabdymui. Sutelkime vaikų ir suaugusiųjų dėmesį į patyčių problemos aktualizavimą ir jos sprendimo būdus, kad patyčių pasaulyje būtų mažiau.
3. Projekto nuostatai skelbiami Lietuvos Respublikos Vilniaus lopšelio-darželio „Šermukšnėlė“  internetinėje svetainėje adresu: http://www.sermuksnele.lt/ 

1. PROJEKTO TIKSLAS IR UŽDAVINIAI
4. Tikslas -  muzikinės veiklos priemonėmis siekti  neleisti pamiršti apie tai, kas yra draugiškas ir pagarbus bendravimas ir kodėl taip  svarbu ugdyti vaikų toleranciją nuo pat mažens.
5. Uždaviniai: 
5.1.  Kurti palankią aplinką, siekiant užtikrinti vaikų fizinį, emocinį ir psichologinį saugumą;
5.2.  Skatinti vaikų tolerantiškus santykius;
5.3.  Mokyti vaikus branginti draugystę;
5.4.  Kurti empatišką aplinką, pradedančią matyti ne tik savo, bet ir kitų poreikius;
5.5.  Skatinti draugišką elgesį su bendraamžiais;
5.6.  Mokyti suprasti žmones ir priimti jų įvairovę, demonstruoti įtraukų elgesį.   

III.	DALYVIAI
6.  Projekto dalyviai – ikimokyklinio ir priešmokyklinio ugdymo įstaigų ugdytiniai.
IV. PROJEKTO ORGANIZAVIMAS IR EIGA
7. Projekto koordinatorius: Vilniaus lopšelis-darželis „Šermukšnėlė“ direktorė Ingrida Urbanavičiūtė, direktorės pavaduotoja ugdymui Nijolė Novogrockienė.
8. Projektą organizuoja: Vilniaus lopšelio-darželio „Šermukšnėlė“ bendruomenė.
9. Projektas vyksta nuo 2025 m. balandžio 22 d. iki 2025 m. gegužės 25 d.
10. Dalyviai atliekamą muzikinį kūrinį bei jo atlikimo būdą pasirenka savarankiškai. Viena ugdymo įstaiga gali atsiųsti tik vieną vaizdo įrašą.  Vaizdo įrašo trukmė iki 2 min.
11. Įrašytame muzikiniame kūrinyje negali būti matomi pašaliniai asmenys.
12. Pasinaudojant WeTransfer ar Google Drive programomis, įkeliamas vaizdo įrašas bei pačių  sukurta atsisiuntimo nuoroda, kuri atsiunčiama el. paštu: sermuksnele.ld@gmail.com, kartu su Priedu Nr. 1. iki 2025 m. gegužės 16 d. 
13. Iš visų atsiųstų vaizdo įrašų  bus sukurtas albumas „Muzikinė dovana draugui - 2025“, kurio nuorodą, atsiųsime visoms projekte dalyvavusioms įstaigoms iki 2025 m. gegužės 30 d.
V. PROJEKTO DALYVIŲ APDOVANOJIMAS
14. Projekte dalyvaujančios įstaigos bus apdovanotos padėkomis, kurios bus išsiųstos Jūsų nurodytu el. paštu iki 2025 m. gegužės 30 d.
VI. BAIGIAMOSIOS NUOSTATOS
15. Pateikdamas darbus, autorius tampa Projekto dalyviu bei sutinka, kad Projektui pateikti darbai gali būti neatlygintinai ir be apribojimų naudojami Projekto metodinės veiklos tikslais.
16. Už tėvų sutikimus viešinti savo įstaigos vaikų darbus interneto erdvėje atsako kiekviena Projekte dalyvaujanti įstaiga.
17. Papildoma informacija tel.: +370 52779805.
18. Organizatoriai pasilieka teisę koreguoti Projekto nuostatus.
19. Albumas bus patalpintas Vilniaus lopšelio-darželio „Šermukšnėlė“ internetinėje svetainėje adresu: http://www.sermuksnele.lt/ iki 2025 m.  gegužės 30 d.
PRIEDAS NR. 1
RESPUBLIKINIS IKIMOKYKLINIO IR PRIEŠMOKYKLINIO UGDYMO ĮSTAIGŲ 
UGDYTINIŲ MUZIKINIS KŪRYBINIS PROJEKTAS 
„MUZIKINĖ DOVANA DRAUGUI - 2025“

DALYVIO ANKETA
	Ugdymo įstaigos pavadinimas, adresas, el. p. 
	

	Muzikinio kūrinio pavadinimas (kūrinys pasirinktinai gali būti daina, žaidimas-ratelis, šokis, muzika).

